Oficiālais Vēstnesis L 331 , 28/11/1978 Lpp. 0013 - 0013

Speciālizdevums somu valodā: Nodaļa 3 Sējums 10 Lpp. 0128

Speciālizdevums grieķu valodā Nodaļa 03 Sējums 23 Lpp. 0065

Speciālizdevums zviedru valodā: Nodaļa 3 Sējums 10 Lpp. 0128

Speciālizdevums spāņu valodā: Nodaļa 03 Sējums 15 Lpp. 0060

Speciālizdevums portugāļu valodā Nodaļa 03 Sējums 15 Lpp. 0060



Padomes Regula (EEK) Nr. 2754/78 (1978. gada 23. novembris) par intervenci olīveļļas nozarē EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1562/78 [2], un jo īpaši tās 12. panta 3. punktu, ņemot vērā Komisijas priekšlikumu, tā kā saskaņā ar tirdzniecības praksi olīveļļu parasti laiž apgrozībā tirdzniecības gada pirmajos 11 mēnešos; tā kā, lai izvairītos no spekulatīviem darījumiem, būtu jāparedz, ka pēdējā tirdzniecības gada mēnesī intervences aģentūrām jāiepērk eļļa par cenu, kas piemērota minētā tirdzniecības gada sākumā; tā kā intervences aģentūru īpašumā esošā eļļa ir jāpiedāvā pārdošanai bez diskriminācijas starp Kopienas pircējiem un saskaņā ar vislabvēlīgākajiem ekonomiskajiem noteikumiem; tā kā pārdošana konkursa kārtībā ir vispiemērotākā sistēma šim nolūkam; tā kā tomēr dažos īpašos gadījumos var būt ieteicams izmantot arī citu kārtību; tā kā, lai racionāli organizētu intervences sistēmu, intervences centri būtu jāizveido, ņemot vērā gan dažādo olīveļļas ražošanas platību ražošanas apjomu, gan glabāšanas iespējas, kas ir pieejamas vietās, kuras var izraudzīties par intervences centriem; tā kā būtu jāatceļ Padomes 1966. gada 27. oktobra Regula Nr. 164/66/EEK, ar ko nosaka galvenos intervences centrus olīveļļai un paredz kritērijus, kuri piemērojami, nosakot citus intervences centrus [3], IR PIEŅĒMUSI ŠO REGULU. 1. pants Intervences aģentūras, ko noteikušas ražotājas dalībvalstis, olīveļļu iepērk: - augustā un septembrī par jūlijā piemēroto intervences cenu, - oktobrī par intervences cenu, ko piemēro kārtējā tirdzniecības gada pirmajā mēnesī. 2. pants 1. Intervences aģentūru īpašumā esošo olīveļļu pārdod konkursa kārtībā. Tomēr var izmantot citu pārdošanas kārtību, ja to prasa īpaši apstākļi. 2. Pārdošanas konkursa kārtībā nosacījumiem vai jebkādas citas pārdošanas kārtības nosacījumiem ir jānodrošina visām pusēm līdzvērtīga pieeja un attieksme neatkarīgi no tā, kur Kopienā ir to uzņēmējdarbības vieta. 3. pants Intervences centriem ir jāatrodas rajonos, kur vidējais ikgadējais olīveļļas ražošanas apjoms nav mazāks par 1000 tonnām. Tos var izveidot vienīgi tādās vietās, kur ir attiecīgas iespējas uzglabāt intervencei piedāvāto eļļu. 4. pants Ar šo atceļ Regulu Nr. 164/66/EEK. 5. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1979. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1978. gada 23. novembrī Padomes vārdā — priekšsēdētājs J. Ertl [1] OV 172, 30.9.1966., 3025./66. lpp. [2] OV L 185, 7.7.1978., 1. lpp. [3] OV 197, 29.10.1966., 3398./66. lpp. --------------------------------------------------